בס"ד לישועתך קיויתי ה' **נא לא לקרוא באמצע התפילה ספר במדבר - פרשת מסעי שבת שלום וחודש טוב ומבורך** ג וקריאת התורה! גיליון מס' 44 כ"ח בתמוז תשע"ד

 "בֶּן אָדָם, מַה לְּךָ נִרְדַּם, קוּם קְרָא בְּתַחֲנוּנִים"
הייתי שמח מאוד לדבר עתה על פרשת השבוע, אבל קשה לי. קשה לי לפתוח פה ולדבר על הפרשה, כשאנו נמצאים במצב כה קשה. מבחינה הרוחנית, כאילו עשו הרדמה כללית לעם ישראל! אנחנו לא מבינים את שורש הביעה. אנחנו לא מנסים לפתור את הבעיה עצמה, אלא משתדלים לטפל בתוצאותיה. אין לנו שום סכסוך עם הערבים, יש לנו סכסוך עם אבא שבשמיים! מוריי ורבותי, המצב שיש במדינתנו זה עתה, פשוט לכולנו שלא נגרם מהמעשים הטובים שלנו. בגלל שיש איזה כתם בעבודת ה' שלנו, באים האזעקות לעורר אותנו, באים הטילים להפחיד אותנו! ואנחנו? איך אנחנו מגיבים? מורדמים!
אומרת הגמרא (סנהדרין צז. סוטה מט:): "פני הדור כפני הכלב." מהו ההסבר לדברי הגמרא? "פני הדור" – מדובר על דור שמשיח בן דוד מגיע באותו הדור. "כפני הכלב" – ההתנהגויות של אותו הדור, כהתנהגותו של הכלב. ואיך הכלב מתנהג? אומרים רבותינו, שכשמכים את הכלב על ידי מקל, הכלב בא ונושך את המקל. טיפש שכמוהו! הרי המקל זה רק כלי ביד האדם, שמכה את הכלב. אם כן, הכלב צריך לנשוך את האדם במקום לנשוך את המקל. לא! לפי ההגיון שלו הוא צריך "לטפל" במקל, כי הוא זה שמכאיב לו! מוריי ורבותי, אנחנו נמצאים קרוב מאוד לביאת המשיח. דורינו מכונה כבר בשם "דורות המשיח". לכן, מאמרם הנ"ל של חכמינו זכרונם לברכה מתייחס אלינו! "האדם" שמכה אותנו – זה בורא עולם. המקל שבידו – אלו הם הערבים. ואנחנו? מתנהגים ממש כמו כלב! במקום להתעורר, לחקור ולחפש דרכים כדי לשוב בתשובה, אנחנו מכים את הערבים. חיילינו מוסרים את נפשם בשביל שיהיה שלום במדינה. ואיך אנחנו, העם שהחיילים מוסרים את נפשם עליהם מגיבים? בשמוע האזעקה יוצאים לממ"ד ומתחילים להתבדח עם השכנים, כאילו לא קרה כלום!
גם חשוב לציין, שחוץ מהמלחמה, גם על פי היהדות התקופה לא פשוטה בכלל. אנחנו נמצאים בשלשת השבועות שבין י"ז בתמוז לבין תשעה באב. וידוע שבתקופה הזאת מידת הדין מתוחה על ישראל. לכן, גם בלי חולשתינו ברוחניות, זה מאוד מסוכן
לצאת למלחמה בתקופה הזאת. אפילו אסור לצאת למקום, שיש איזה סיכוי שיכול להיגרם נזק כלשהו. לכן, אנחנו ממש פי כמה ומכה צריכים להרבות בתפילה ובלימוד תורה, לרפואתם ולהצלחתם של חיילינו.
הטבע של אדם יהודי זה, שתמיד יש לו געגועים לאבא שבשמיים. אבל הרבה פעמים הוא לא מרגיש את זה. למה? מהו הגורם לכך, שהאדם לא מרגיש את הגעגועים לאבינו שבשמיים? כידוע, האויב הגדול ביותר של האדם זהו היצר הרע. הוא גדול מכל אויב גשמי, שרוצה להשמיד להרוג ולאבד את ישראל, וכמו שאומרת הגמרא: "גדול המחטיאו יותר מהורגו." פירוש דברי הגמרא: גדול עוונו של זה שמחטיא את הזולת, יותר מעוונו של זה שהורג אותו. מדוע? מכיוון שאדם שהורג מישהו, הוא מאבד ממנו את חיי העולם הזה, אבל עדיין יש לו את חלקו בעולם הבא. אבל מי שמחטיא את הזולת, החוטא מאבד את העולם הזה, ואת העולם הבא! לכן המלחמה עם היצר הרע, היא מלחמה הרבה יותר קשה מהמלחמה שלנו עם הערבים.
איזה הרגשה היצר הרע נותן לאדם? "שלום יהיה לי". – היצר הרע אומר לאדם: "יהיה טוב, אל תדאג! אז מה? כולה כמה טילים נפלו, אבל תראה כמה ירוטים היו, תראה כמה ניסים ונפלאות. עזוב אותך! אתה בסדר גמור, אתה לא צריך להתחזק! בורא עולם אוהב אותך." מוריי ורבותי, לחשוב שאנחנו לא צריכים להתחזק, גם בתקופה רגילה, שאין בא מלחמות זוהי טעות מוחלטת! קל וחומר עכשיו, בתקופת המלחמה, ובתקופה שמידת הדין מתוחה על ישראל. זה שאבא שלנו אוהב אותנה לחוד, וזה שאנחנו חייבים להתחזק – לחוד. גם אבות הגשמיים שלנו אוהבים אותנו, אבל כשהם כועסים עלינו, אנחנו לא חושבים על אהבתם של האבות. אלא, חושבים מה אפשר לעשות כדי לשפר את המצב. למה לא עושים את אותו הדבר עם אבא שבשמיים?
מכיוון שהיצר הרע עושה לאדם הרדמה כללית. האדם לא מבין מה קורה סביבו. לא מבין על מה ומדוע באים הטילים. האנשים היום חיים בדמיונות! יש אמת, שאותה צריכים לאמר ולדעת: נכון שהקב"ה שומר עלינו, וכמעט אין נפגעים מהטילים, אבל גם זה יכול להיות! אנחנו צריכים לצאת מהדימיונות שלנו, ולדעת שאם הקב"ה יראה שאנחנו לא מתעוררים רק על ידי אזעקות, יהיו נזקים חמורים יותר, שאולי בזכותם נתעורר. לא קשה להסיק את המסקנה הנכונה מהנאמר: עדיף להתחזק עכשיו, כשיש רק אזעקות, במקום להצטרך לנזקים חמורים יותר.
על מנת שנבין יותר טוב, מה בדיוק היצר הרע עושה לנו, נביא את דברי הגאון רבי שלמה לווישטיין שליט"א מספרו "ומתוק האור" (אלול וראש השנה עמ' 24): "אחד מגדולי התנאים, היה נחום איש גם זו, הגמרא (תענית כא.) שואלת: "ואמאי קרו ליה נחום איש גם זו"? התשובה היא, שכל מארע שבא עליו, אפילו היה זה דבר שנראה רע היה אומר עליו: "גם זו לטובה".
פעם אחת רצו היהודים לשלוח דורון לקיסר. "אמרו מאן ייזיל" – מי ילך? הרי מי יודע איזה תקלה עלולה להתרחש אצל הקיסר... בסוף הוחלט: ילך נחום איש גם זו, שהוא מלומד בניסים.
הביאו ארגז מיוחד, עיטרו אותו, הדביקו עליו קישוטים מבחוץ, ומילאוהו אבנים טובות ומרגליות. לקחו את הארגז ונתנוהו לנחום איש גם זו שיביא לקיסר.
נחום איש גם זו התפלל תפילת הדרך ויצא לשליחות. הלילה הגיע. נחום איש גם זו נכנס לבית מלון על אם הדרך. בעל המלון קיבל את רבי נחום באדיבות יוצאת מן הכלל, ודרך אגב התעניין, מה יש כאן בארגז. אמר לו נחום איש גם זו: "יש בו אבנים טובות ומרגליות, מתנה לקיסר."
- "נהדר, שתהיה לך ברכה וגם הצלחה, ליל מנוחה."
נחום איש גם זו שלח את החמור לארוה, הכניס לחדר את המטען היקר, התפלל ערבית, למד תורה, אכל מעט, קרא קריאת שמע ועלה למטה לישון.
אבל הצוות של המלון לא הלכו לישון מהר. הלילה ארוך ויש להם תכניות אחרות. בחסות החשכה נכנסו לחדר על קצות האצבעות, הרימו בזהירות את הארגז הכבד והעבירוהו למרתף. אחרי שסיימו לסדר את האוצר בכספת, יצאו עם הארגז לחצר האחורנית, המעיסו בו חול, עפר ואבנים (לא טובות...), ניקו אותו מהאבק, והחזירו אותו בזהירות למקום שבו היה מונח.
לפנות בוקר קם נחום איש גם זו, התפלל בהנץ החמה ויצא לדרך. כשהגיע לקיסר פתחו את המכסה והנה... עפר וחול.
הקיסר כעס מאוד, ורצה להוציא מיד פקודת הוצאה להורג על כל היהודים. הוא היה בטוח שהיהודים רצו להתלוצץ ממנו.
ומה עשה ברגעים אלו נחום איש גם זו? אמר: גם זו לטובה!
קשה להבין איך בן אדם מסוגל לומר "גם זו לטובה" על כזה עסק ביש, אבל זו היתה מדרגת הבטחון של נחום איש גם זו, גם על צרה כזו אמר "גם זו לטובה." לא מזמן שמעתי סיפור, ילד אחד נעמד באוטובוס ליד הנהג, ילד חמוד, עם לחיים ורודות ועליהם פאות יפות, והנהג אומר לו: "חמודי, איך קוראים לך?" – "קוראים לי יוסי." – "איפה אתה לומד?" – "בחידר." – "אתה רוצה משהו מהנהג?" אומר לו הילד: "הנהג, בבקשה תעשה תאונה!" "מה???" "תעשה תאונה בבקשה!" "תאונה עם מי?" "תאונת דרכים." "למה לעשות תאונה?" "לא יודע, אמא שלי קוראת בעתון כל הזמן על תאונות דרכים, אני רוצה לראות פעם אחת תאונת דרכים". אז... תעשה תאונה! אומר לו הנהג: "אני לא עושה, בשום פנים ואופן."
הילד התחיל לבכות, דמעותיו זולגות על הלחיים, ממש כבר ראו שלולית על הרצפה, ומתוך הבכי הוא ממשיך להתחנן לפני הנהג: "אנא ממך, עשה תאונה!..." כל אחד מבין את הנהג, פשוט. לפעמים גם אצלנו זה קורה, אנחנו מבקשים מהקב"ה דברים, וברוב רחביו אינו נותן. אלא שאנחנו מוגבלים, לא מבינים, בוכים ובוכים, אבל האמת היא ש"גם זו לטובה". הכל לטובה.
נחום איש גם זו אומר: גם זו לטובה. והנה מגיע אליהו הנביא מחופש לאחד מהשרים של הקיסר ואומר לקיסר: "אולי העפר הזה עפר מיוחד, מהעפר של אבא שלהם, אברהם." כשאברהם אבינו הלך למלחמה נגד ארבעת המלכים כדי להציל את לוט, לקח איתו את אליעזר. אברהם היה בן תשעים ואליעזר היה ראש הישיבה, שהיה דולה ומשקה מתורתו של רבו. ושניהם יוצאים למלחמה מול צבא של למעלה משנים וחצי מליון חיילים כפי שהגמרא (סנהדרין צה:) מספרת.
ואיך היה הנצחון? מספר אליהו הנביא לקיסר: "אברהם ואליעזר זרקו עפר, ומכל גרגיר עפר נעשו חרבות, וכל חתיכת קנה רצוץ של קש הפכה להיות חץ, וכל החיילים נהרגו."
אמר הקיסר לשר הצבא, הנה יש עיר אחת שכבר שנים מורדת במלכות, עדין לא הצלחנו לכבוש אותה. "לך תנסה את העפר הזה." שלחו את האפר לגדוד שהיה שם, והתכנית פעלה בדיוק כמו שאמר אליהו הנביא.
אמר הקיסר: "אם כך, זהו סיפור אחר. לקחו את נחום איש גם זו לאגף האוצרות, פתחו את הכספות השמורות ביותר. מלאו את הארגז באבנים טובות ומרגליות, ושלחוהו בכבוד גדול. חוזר נחום איש גם זו ומתקרב לאותו מלון. בעל המלון שחשב בזמנו שזהו הפעם האחרונה שהוא רואה את נחום איש גם זו חי, היה המום. לא רק שהיהודי חי אלא שהוא מלווה בפלוגה מלכותית.
אמר לו: "מה קרה איתך? איזה דבר כל כך מיוחד הבאת לקיסר?!"
- שום דבר. המלך אמר שהבאתי לו חול נהדר, ציוד צבאי מתוחכם, ולאות הוקרה צווה למלא את הארגז שלי באבנים טובות ומרגליות. מתנה ליהודים."
בעל הבית שומע וחושב: "מה? הוא העביר רק קופסא, אני הולך להביא משאית!" קודם כל הביא טרקטור הרס את המלון. ואת כל החול שהיה מתחת למלון ובחצר מסביב העלה למשאית, ובא עם זה לקיסר.
- "אדוננו הקיסר ירום הודו, העפר שהביא לך היהודי הוא משלי!" בדקו הזקיפים את תכולת המשאית, ומצאו שהיה זה, כמובן, חול רגיל, ומיד הרגו את בעלי בית המלון. המעשה ידוע מאוד, אבל רבנו הקדוש, "הנודע ביהודה", רבי יחזקל לנדא, לומד גמרא זו על דרך הרמז.
באחת מדרשותיו לימים הנוראים, בספר הנקרא "דרושי הצל'ח", כותב "הנודע ביהודה", שנחום איש גם זו הוא משל לנשמה! הנשמה באה ממרחקים לעולם הזה, ויש לה כאן תפקיד. כל נשמה נשלחת לפה עם שבועה. הגמרא (נדה ל:) אומרת, שמשביעים כל אדם לפני שהוא נולד. "ומה היא שבועה שמשביעין אותו? תהי צדיק ואל תהיר רשע. ואפילו כל העולם כולו אומריך לך: "צדיק אתה", היה בעיניך כרשע. והוי יודע שהקדוש ברוך הוא טהור ומשרתיו טהורים ונשמע שנתן בך טהורה היא. אם אתה משמרה בטהרה מוטב ואם לאו הריני נוטלה ממך."
אלא, שכשאנחנו מגיעים לכאן, לעולם הזה, שוכחים הכל.
מסופר על האדמו"ר מויז'ניץ "האמרי חיים", כי בליל ראש השנה, היה בבית מדרשו אורח אחד. בסוף התפלה אומרים פסוק פסוק את המזמור " לְדָוִד, מִזְמוֹר לַה' הָאָרֶץ וּמְלוֹאָהּ, תֵּבֵל וְיֹשְׁבֵי בָהּ." והנה כשהגיעו לפסוק: "מִי יַעֲלֶה בְהַר ה', וּמִי יָקוּם בִּמְקוֹם קָדְשׁוֹ? נְקִי כַפַּיִם וּבַר לֵבָב, אֲשֶׁר לֹא נָשָׂא לַשָּׁוְא נַפְשִׁי, וְלֹא נִשְׁבַּע לְמִרְמָה", התחיל האדמו"ר לבכות.
חשב לעצמו האורח: הוא בוכה? מה, הוא כזה שקרן? עד כדי כך שכשאומרים "ולא נשבע למרמה", הוא כל כך בוכה?!
אחרי התפילה עברוה כולם לפני הרבי לברך ולהתברך בברכת שנה טובה. כולם עוברים, והנה הרבי פונה לאורח ואומר לו: "כל אחד נשבע שלוש שבועות – "תהיה צדיק ואל תהיה רשע", האם יש מישהו שיכול להעיד על עצמו שלא נשבע לשקר?
והנה העולם הזה הוא הבית מלון. ומי ראש הצוות, המנהל? הרשע הכי גדול שיש בעולם. האויב הכי גדול של האנושות, היצר הרע! הוא מנהל את המלון, והוא משתדל להחטיא כל אחד ואחד. הוא אומר לך: "חביבי, קח חדר מפואר ומצעים מפנקים, רק תלך לישון." אתה ישן לו, והוא ער לך.
סיפר הרב נבנצל שליט"א מזכרון יעקב: "היה בראדין בחור מסכן, 'לא לגמרי'... אבל אהבו אותו כולם. קראו לו 'אברמל"ה צנציג'. מדוע קראו לו אברמל'ה צנציג? כי הוא ידע לספור רק עד עשרים, ועשרים באידיש אומרים: "צוונציג", אבל אברמל'ה לא ידע להגיד צוונציג, היה אומר "צנציג". חברו את השם עם הטעות הנחמדה וקראו לו 'אברמל"ה צנציג'. שבת אחת, אברמל'ה צנציג ביקש ממאן שהוא 'א-שמעק טביק', קמצוץ טבק להריח. ההוא לא נתן לו. כנראה היה באמצע קריאת התורה או משהו דומה. אברמל'ה נעלב.
ביום ראשון אברמל'ה נעלם. פשוט נעלם. כולם דאגו לו ויצאו מיד לחפש אותו, הרי אי אפשר לסמוך עליו, אולי, חלילה, הוא נפל באיזה בור. לחרדתם, לא מצאו אותו בשום מקום. יום שני, מרחיבים את החיפושים מסביב לעיירה, הופכים כל תך עפר, אולי יגלו איזה קצה חוט לפתרון ההעלמות, אך אברמל'ה איננו. ביום שלישי התיאשו.
יום חמישי בבקר, כולם באים לבית הכנסת, והנה אברמל'ה יושב בפנה, מחכה. קשה לתאר איך שמחו כולם, הצטופפו סביבו, נתנו לו יד: "אברמל'ה שלום עליכם." והוא מושיט לכולם רק שלש אצבעות – זרת, קמיצה ואמה. את האצבע והאגודל הוא לא נותן. כולם מסוקרנים: "אברמל'ה איפה היית?" והוא עושה להם: "נו, נו, הו, הו, אני אסביר אחר כך." אבל כשהוא רומז עם האמצבעות, הוא לא עושה עם האצבע, רק עם האמה. למה? כי האצבע והאגודל, עשו הסכם ידידות אמיץ, "ברית ערים תאומות", אברמל'ה לא מפריד אותם.
בסוף אחרי התפלה, אמרו לו: "נו, אברמל'ה אתה חייב לספר לנו, מה היה?" – "הייתי בוורשה." כולם נדהמו. לספר בראדין של אז "הייתי בוורשה", זה כמו לספר היום: "הייתי בניו יורק." "אברמל'ה, אתה היית בוורשה?!" – "בטח. ידעתי שלא תאמינו לי, אז הבאתי את הכרטיס." – "נו, איזה "ביזנעס" עשית בוורשה? מה הבאת משם?"
אומר להם אברמ'ה: "א-שמעק טביק. ולמה הבאתי את זה? שההוא יראה שאני לא צריך טובות ממנו."
אברמל'ה הולך כבר מיום ראשון כשהאצבע והאגודל דבוקים, הוא לא מפריד אותם, והכל בשביל להחזיק את הקמצוץ טבל, להראות לההוא. כל ראדין התפוצצה מצחוק, אברמל'ה נסע עד וורשה, בשביל להביא קצת טבק?!..
צחקו וצחקו, עד שהסיפור הגיע לאזנים הקדושות של מרן "החפץ חיים". שמע "החפץ חיים" ואמר: "רבותי, בואו לא נצחק. עלינו לדאוג שגם אנו לא נראה כמוהו."
אתם הרי יודעים, הנשמע ירדה לעולם הזה ממרחק מאות אלפי שנים. עד הרקיע הראשון מרחק של מהלך חמש מאות שנה. הרקיע הראשון עצמו בעבי של מהלך חמש מאות שנה. עד הרקיע השני מהלך חמש מאות שנה, והרקיע עצמו גם חמש מאות שנה. וכך כל רקיע ורקיע מהלך אלף שנה, המרחק עד הרקיע, והרקיע עצמו. (פסחים צג:)
שבעה רקיעים, שבעת אלפי שנים, וזה רק עד רגלי החיות. ומספר זה מכפיל את עצמו, רגלי החיות הם עוד שבעת אלפים. אחריהם יש שרפים, אופנים וכו'. עד רגלי הכסא. בקיצור, מדובר במאות אלפי שנים, והנשמה ירדה את כל הדרך הארוכה.
מה היא באה לעשות פה? – "תהי צדיק", יש עבודה. העולם הזה הוא ארץ האפשרויות הבלתי מוגבלות. כאן אפשר לעשות מצוות כמעט בלי גבול. לדוגמא: מי שלומד את התורה הקדושה הרי בכל מלה מקיים מאות מצוות. ודוגמא נוספת: אדם תרם ברז של מים קרים, אין סוף למספר האנשים שישתו ויהנו ויברכו על כל שתיה. הרי זו ארץ עם אפשרויות עצומות לקיום המצוות. ומה קורה לבסוף? מגיע היצר הרע, "וַיְמָרְרוּ אֶת-חַיֵּיהֶם בַּעֲבֹדָה קָשָׁה, בְּחֹמֶר וּבִלְבֵנִים." (שמות א'; י"ד) היצר הרע בא עלינו עם כל מיני "עבודות." בתחילה הוא בא עם "חומר", משקיע אותנו בתוך כל החמריות של העולם מטביע אותנו בבוץ.
פעם הוא נותן ים, פעם הוא נותן הנאות אחרות, ועם זה הוא עובד יופי. אמר אחד מבעלי המוסר: "כתוב בתחלת איוב, שהקב"ה שואל את היצר הרע, השטן: "מאין תבא?" והוא עונה: "משוט בארץ."
מסביר "הילקוט גרשוני", הקב"ה שואל את השטן: "תגיד, איך אתה מצליח לאמלל את כולם? את החכמים ביותר אתה מצליח לסובב על האצבע. מאין תבוא? מאיפה אתה שואב את הכוח שלך?" עונה השטן: "משוט בארץ", התחברתי אליהם בטיולים של בין הזמנים. זהו "בחומר".
אחר כל הוא בא עם "לבנים". מתחיל אלול, והיצר הרע לוחש לבחור בישיבה: "אתה כבר עשית תשובה, אתה צריך בגדי לבן. אתה? מהצדיקים הלבנים!" ממש כולו הפך לבן, טהור הוא! פעם הוא בא עם חומר ופעם עם לבנים.
כך הוא מתעלל בנו, באחיזת עינים זולה, אכזרית, כביכול נעשינו לבנים. ובין כך ובין כך "ובכל עבודה", מרדים אותנו, לך לישון, אל תדאג אני אעיר אותך כשיצטרכו. ואז, אומר "החפץ חיים", אחר מאה ועשרים שנה עולה האדם את כל הדרך חזרה, עובר את כל הרקיעים, כל השרפים ואופנים וחיות הקודש, מגיע חזרה למקומו, ומי מחכה שם? אבא, אמא, סבא וסבתא, מכל הצדדים כל הקרובים. כולם יקבלו אותנו וישאלו: "איפה הייתם?"
- "בארץ האפשרויות הבלתי מוגבלות." – "ומה הבאת?" בכה החפץ חיים ואמר: "הלואי ונוכל להגיד הבאתי א-שמעק טביק. הלואי שנוכל להגיד שהבאנו משהו, הלואי!" נחזור חזרה לעניינינו. היצר הרע הוא המנהל של בית המלון כאן בעולם הזה, והוא עושה צחוק מכולנו: "בא אלי, אני אתן לך הכל, השרות הטוב ביותר, המפנק ביותר, כל הטיולים עלי, אני מכסה את הכל ובמזומן. הנה יש כאן חדרים מפוארים. רק תיכנס לישון, תירדם. הוא לא מבקש שתחלל את השבת, הוא לא מבקש שתפסיק להניח תפילין, הוא רק מבקש שתהיה רגוע. תדע לך שמה שאתה עושה זה גדול מאוד, אתה דתי מצויין, אתה ממש צדיק, כולם כמוך, בקיצור אל תזיע. אתה מספיק טוב גם ככה.
רק מה, רגע לפני שנירדמים, היצר הרע אומר: "תראה, אולי יש לך במזוודה קצת אבנים טובות, אולי בכל זאת הצלחת להפוך חלק מהזמן ל"מרגליות", בטח עשית משהו טוב היום." ואז היצר הרע מדרבן לחשוב בחיוב: "בא ספר לי מה עשית, ספר לכולם את כל המצוות והמעשים טובים שלך."
אומר "הנודע ביהודה", כשהאדם מתחיל לפרסם את המצוות שלו, זהו המצב הכי גרוע עבורו, כי כל דבר שמתפרסם לא שורה עליו ברכה. היצר הרע משתלט עליו והאדם מפסיד אחת לאחת את כל המצוות שכבר הצליח לקיים ונותר ללא זכויות." עד כאן דברי הרב לוינשטיין שליט"א.
מורי ורבותי, אכן רואים שהיצר הרע מחכה רק שנירדם, ולאחר שאנו נרדמים הוא מתחיל לפעול. בדורינו הוא עובד שעות נוספות. טורח ועמל יותר ממה שהיה בדורות הקודמים. מה עלינו לעשות? לא לתת ליצר הרע את משאלתו! לא להירדם, ואפילו לא להישען על משהו, שמא נירדם! כי אם אנחנו נרדמים, ועוד בזמן כה קשה ונורא לעם ישראל, אנחנו רק מפסידים! אם אכן, אנחנו מכירים את הבעיה שלנו טוב, ואנו יודעים שאסור לנו להיות רגועים במצב הקיים זה עתה, החלש יאמר גיבור אני, ואיש את רעהו יעזורו ולאחיו יאמר חזק! וכולנו בעזרת ה' נזכה להתחזק ולהתעלות ברוחניות, להתגבר על היצר הרע שלנו, וזכות הנצחון שלנו במלחמה הרוחנית יעמוד לחיילינו הנלחמים במלחמה הגשמית, אמן כן יהי רצון.

 מפניני הפרשה

"וְהִקְרִיתֶם לָכֶם עָרִים עָרֵי מִקְלָט תִּהְיֶינָה לָכֶם וְנָס שָׁמָּה רֹצֵחַ מַכֵּה נֶפֶשׁ בִּשְׁגָגָה."

יש דבר מאוד מעניין בנודע לעיר מלקט, ממנו ניתן ללמוד יסוד עצום בעבודת ה'.
כידוע מי שהולך לעיר מקלט זהו אדם, שהרג בשוגג. כלומר, ללא כוונה. ההורג לא היה שונאו זה הנהרג. אף על פי, שההורג לא עשה את המעשה בכוונה, יש רשות לגואל הדם לבא ולהרוג אותו כעונש על הרצח. גואל הדם, הוא קרובו של הנהרג. אותו ההורג נמלט לעיר מקלט כדי שגואל הדם לא ישיג אותו ולא יהרוג אותו. בעיר מקלט גואל הדם לא יכול להיכנס. כידוע, הגמרא אומרת ש"מגלגלים זכות על ידי זכאי, וחובה על ידי חייב." מכך שאותו האדם הרג מישהו בשוגג, אפשר להסיק בקלות כי הוא לא מל"ו צדיקים הנסתרים. היה מגיע לאותו נהרג עונש, והקב"ה סיבב את הדברים כך, שדווקא על ידי אותו אחד יקבל את עונשו. ההורג נמלט לעיר מקלט להציל את נפשו מגואל הדם.
ידוע שאם הכהן הגדול שנמצא בתפקיד בתקופה שמישהו שהרג בשוגג נכנס לעיר מקלט נפטר, אותו ההורג יכול לצאת מעיר מקלט. אומרת הגמרא, שאמו של הכהן הגדול היית מביא אוכל ושתייה לאותם הרוצחים בשוגג, כדי שלא יתפללו על הכהן הגדול שימות. מורי ורבותי, הרי ידוע, שכהן הגדול הוא האיש הקדוש ביותר מעם ישראל. וכמו שהזכרנו לעיל, אותם הרוצחים הם לא ממש צדיקים. איך יכול להיות שהתפילה שלהם תגרום נזק כלשהו לכהן הגדול? מכאן אפשר להבין, איזה כוח עצום יש לתפילתו של אדם שהוא לא מושלם במעשיו. וקל וחומר לתפילתו של זה, ששומר את עצמו מחטאים! יש הרבה אנשים שמאוד מזלזלים בתפילתם, באומרם כי כל משאלותם לא מתקיימים. אנחנו לא יודעים על מה ואיך משפיעות התפילות שלנו.
תפילה זה אחד הדברים החשובים ביותר ביהדות. זה "שיחה אישית עם בורא עולם." לפעמים אדם מרגיש שהתפילות שלו ממש לא משפיעות על שום דבר, אבל אותו האדם אינו אלא טועה! בורא עולם אוהב לשמוע קול של יהודי שפונה אליו ושופך שיחו לפניו. אומרים משפט מאוד נחמד בקשר לתפילה: "בורא עולם, אין לו פייסבוק, אין לו וואצפ, ואין לו הודעות. ואף על פי כן ניתן לפנות אליו בכל רגע ובכל מצב, והוא תמיד יכול לענות." יהי רצון מאת ה' יתברך, שנזכה להתחזק בתפילה, ובזכות התפילות שלנו יחזרו חיילינו אל ביתם בריאים ושלמים, אמן!
\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
 העלון מוקדש:
 להצלחתם של: לרפואתם של: לעילוי נשמתם של:
הרב יצחק דיין שליט"א – רב קהילת "כתר תורה" דינה מנטינה בת רחל יצחק בן חנניה הנולד מחווה
הרב יצחק מ. דיין שליט"א – רב שכונת נ. בן גוריון זלפה בת תמר יוסף בן אברהם הנולד מנעמי
הרב לירן רביב שליט"א – מזכה הרבים רחל בת לאה מיכאל בן יעקב הנולד מרות משפחת עמנואל זכאי הי"ו משה בן חוה ורדה בת עליזה
משפחת מרדכי הכהן הי"ו יעקב בן דינה תמר בת רות משפחת הרצל צבר הי"וו ישראל בן ישראל בן מלכה
 יובל אליהו בן סוזן

 העלון מופץ לזיכוי הרבים ולהצלחתו של אבי מורי **חיים כץ** הי"ו שה' ישלח לו ולכל משפחתו הצלחה בכל מעשה ידיהם
 ובכן, העלון מופץ להצלחתו של ידידי היקר **עידן מזרחי** הי"ו שה' ישלח לו זיווג הגון בקרוב
 ובכן, העלון מוקדש לזכות נשמתו הקדושה והטהורה – של מרן רבנו **עובדיה יוסף** זצוק"ל
 **זמני השבת:** כניסת השבת**:** 19:31| יציאת השבת: 20:35| לר"ת: 21:05|
 עורך העלון: יצחק כץ | לתגובות: 052-895-7221 ה